alexandrainst/scandi-wiki huggingface dataset:
Schirin Zorriassateiny

Schirin Zorriassateiny (født 3. april 1964 på Lørenskog i Akershus) er en norsk tidligere utøver av rytmisk gymnastikk og danser. Hun har norsk mor og iransk far og er oppvokst i Oslo. Hun har en rekke norske og nordiske titler i rytmisk sportsgymnastikk, og representerte Norge under Sommer-OL 1984. Hun er 167 cm høy og veide 55 kg som utøver. Hun representerte Rustad Idrettslag i Oslo. Hun arbeider som lærer og instruktør innen yoga, rosenterapi og dans. 
 
Zorriassateiny er utdannet fra Norges idrettshøgskole, Den norske balletthøyskole og fra Axelssons Body Work School i Oslo, hvor hun studerte rosenmetoden. Hun arbeidet som profesjonell danser fra 1988, etter at hun la opp som RG-utøver. Fra 1997 begynte hun også med yoga og har tatt internasjonale kurs innen emnet, og har siden også undervist i idrett, dans og yoga.

Litteratur

Referanser

Eksterne lenker 
 
 Hjemmeside

Norske rytmiske gymnaster
Norske dansere
Norske dansetrenere
Norgesmestere
Nordmenn av iransk opphav
Deltakere for Norge under Sommer-OL 1984
Gymnaster under Sommer-OL 1984
Personer fra Lørenskog kommune
Kongepokalvinnere i gymnastikk og turn
Chery

Chery er en kinesisk bilprodusent som ble grunnlagt i 1997 i byen Wuhu i provinsen Anhui i Folkerepublikken Kina. De første bilene, som kom i produksjon i  1999, var basert på chassiet fra SEAT Toledo. I 2001 kjøpte SAIC 20 % av selskapet som inntil da var heleid av byen Wuhu. Samme år ble man Kinas første bileksportør da man begynte å selge biler til Syria.

Modeller
Chery QQ3
Chery Cowin/Chery Flagcloud
Chery Oriental Son/Chery Eastar
Chery Tiggo
Chery A5
Chery V5
Chery QQ6
Chery Karry
Chery Fulwin

Eksterne lenker
 Hjemmesider

Selskaper etablert i 1997
Kinesiske bilprodusenter
Anhui
1997 i Kina
Lifan

Lifan (kinesisk: 力帆, pinyin: Lì fān) er en kinesisk produsent av biler, motorsykler og lastebiler med base i Chongqing i Folkerepublikken Kina. Selskapet ble etablert i 1992 av Yin Mingshan.

Produkter

Eksterne lenker 
 

Kinesiske bilprodusenter
Selskaper etablert i 1992
Chongqing
1992 i Kina

Lastebilprodusenter
Pavescenen

Pavescenen er en utendørs-scene som står i Kølabånnsparken. Den ble kjøpt inn av Kongsberg Jazzfestival  etter at den var benyttet som scene foran Slottet under norgesbesøket til Pave Johannes Paul II i 1989. Initiativtaker den gangen var Robert Johnsen, som også skaffet sponsorer og skrev kontrakt den 7. juni 1989. Scenen er nå benyttet under frikonserten på Kongsberg Jazzfestival.

Ny scene
Det planlegges å lage en ny scene  med økonomisk ramme på 4,2 millioner kroner. Det er arkitektkontoret Snøhetta som skal stå for designet på den nye scenen som etter planen skal stå ferdig til jazzfestivalen i 2012.

Se også
Tubaloon
EnergiMølla
Festivalgata
Kongsberghallen

Referanser

Kultur i Kongsberg
Peter Bredsdorff

Peter Bredsdorff (Christian Erhardt Bredsdorff) (født 26. november 1913, død 16. januar 1981) var en dansk arkitekt og byplanlegger. Han er særlig kjent for Fingerplanen, en plan for hvordan København skulle utvikles.

Bredsdorff var i en rekke år leder av Københavns Kommunes byplankontor og det var i egenskap av dette at han i 1947 utarbeidet Fingerplanen. Fingerplanen er tatt opp i den danske Kulturkanonen.

I tillegg til sitt virke som utøvende arkitekt underviste han i byplanlegging ved Kunstakademiets Arkitektskole i perioden 1939–1973 og var fra 1955 professor samme sted.

Utmerkelser og priser 
 Akademiets stipendium i 1939
 Kaufmanns legat 1944
 Zacharias Jacobsens legat 1949
 C.F. Hansen-medaljen i 1973
 Carlsbergfondets videnskapelige understøttelser 1977–79
 Æresmedlem av Kunstakademiet 1977
 Statens Kunstfonds livsvarige ytelse 1980

Referanser 

Danske arkitekter
Alumni fra Det Kongelige Danske Kunstakademi
Mottakere av C.F. Hansen-medaljen
Statens Kunstfonds hædersydelse
Personer med enkeltverk i den danske kulturkanonen
Personer fra København
Lungeurt

Lungeurt (Pulmonaria officinalis) er en art i rubladfamilien. Den har blomster som først er røde, men etter hvert blir blå fordi krondbladenes pH-verdi forandres når de blir eldre. De ovale, flekkete bladene representerer lunger ifølge signaturlæren. Den har vært brukt som medisinsk urt siden middelalderen og er nevnt av Hildegard von Bingen. 

Den finnes i det meste av Europa, bortsett fra Norge og De britiske øyer der den bare finnes forvillet.

Larvene til rubladmøllen Ethmia pusiella lever av bladene.

Eksterne lenker 
 

Rubladfamilien
Stauder
Planter som inneholder pyrrolizidinalkaloider
New York Cheesecake

New York Cheesecake er en amerikansk ostekake som inneholder mye krem. Kaken stammer, som navnet antyder, fra New York City, og har en mer fyldig og myk konsistens enn de fleste andre ostekaker. De er vanligvis litt mindre enn gjennomsnittet for ostekaker og har gjerne en form for glasur på toppen. Ofte er den utformet som en rund terte, men kan også ha lik fasong som andre ostekaker. Ved enkelte anledninger kan man bruke cottage cheese sammen med sitron for å få en særegen smak. 

New York-style cheesecake danner sammen med Italian-style de to mest populære variantene av ostekake i USA. Det finnes mange teorier om hvor kaken kan ha oppstått, og en hevder at Arnold Reuben, en eier av Turf Restaurant i 49th og Broadway i New York City, utviklet oppskriften for New York cheesecake i 1929 etter å ha spist et stykke ostepai hos en venn. En annen teori går ut på at den oppsto først på et jødisk konditori i New York, før den ble populær rundt om i hele verden.

Referanser

Eksterne lenker 
 

 
 
 

Ostekake
Castelldefels-ulykken

Jernbaneulykken ved Castelldefels skjedde den 23. juni 2010 da et passasjertog overkjørte en gruppe mennesker som krysset sporene til Platja de Castelldefels stasjon i badebyen Castelldefels nær Barcelona. Tolv mennesker omkom og minst fjorten ble skadet. Av de skadede og omkomne menneskene ble alle unntatt én rumensk kvinne på 45 år oppgitt som ungdommer under 28 år. Elleve av de omkomne var av latinamerikansk bakgrunn, fra Ecuador, Bolivia og Colombia. Dette var den dødligste togulykken i Spania siden ulykken ved Chinchilla de Monte-Aragón i juni 2003, hvor 19 ble drept og 38 skadet.

Historien før ulykken inntraff utspilte seg først ved at en gruppe på om lag 700 ungdommer skulle feire Noche de San Juan (Sankthansaften) i badebyen Castelldefels. De skal så ha tatt et lokaltog inn til stasjonen i Castelldefels. Da de reisende skulle gå ut av stasjonen, oppsto det en så stor trengsel inne i fotgjengertunnelene fra plattformen til stasjonsbygningen at 30 personer krysset jernbanesporene for å komme seg raskere frem til stranden.

De lokale myndighetene hadde satt av tolv sikkerhetsvakter for å sørge for å veilede folkemengden på vei tilbake fra stranden, men de kom fem minutter for sent til å stoppe uhellet. Samferdselsministeren, Jose Blanco, mente at skiltingen på stedet var god nok, og hevdet at det var de kryssende passasjerenes egen feil.

Dette er ikke første gang Spania har opplevd tragiske uhell ved transportmidler. Terrorbombingen av pendlertog i 2004 og flyulykken i Madrid 2008 tok mange liv, noe som har ført til at myndighetene i det senere har utvidet og forbedret det psykiske helsevernet betraktelig.

Det har vært noe usikkerhet rundt det faktiske antall omkomne i ulykken, da det først var antatt tolv døde, så tretten, men etter at man hadde identifisert alle likene, fant man ut at det réelle antallet allikevel bare var tolv.

Referanser

Eksterne lenker

 Bildegalleri over ulykkesscenene

Jernbane i Spania
Hendelser i 2010
Jernbaneulykker i 2010
2010 i Spania
Elburzfjellene

Elburzfjellene (også Elburz, Elburs og på , Alborz) er en fjellkjede i det nordlige Iran. Den ligger mellom Det kaspiske hav og det iranske høylandet og er omtrent  lang og opptil  bred. Den høyeste toppen er vulkanen Damavand, 5610 moh.

Hovedkammen på fjellkjeden er grensen mellom de eurosibirske og irano-turanske vegetasjonsregionene. Nordskråningen danner sammen med kystslettene ved Det kaspiske hav den hyrkanske planteprovinsen. Her er det 900–1600 mm nedbør i året, og ved kysten er klimaet subtropisk. Naturlig vegetasjon er frodige løvskoger med svært få bartrær. Sørskråningen har derimot bare 150–300 mm nedbør i året, og vintrene kan bli svært kalde. Opprinnelig vegetasjon var skogsteppe med persisk einer, pistasj, malurt og tornebusker i erteblomstfamilien. Beiting har gjort at einer er borte de fleste steder.

Kaspitigeren levde i skogene før den ble utryddet, men det er fortsatt noen få leoparder. Andre pattedyr i Elburzfjellene er villsauer (muflon i vest, urial i øst), persiagaselle, gaupe, jungelkatt, ulv, sjakal, rødrev, brunbjørn, steinmår, grevling, oter, villsvin, tresyvsover, hjort og rådyr. Blant fugleartene kan nevnes småskrikørn, kongeørn, vepsevåk, shikrahauk, munkegribb, fjellkalanderlerke, einerjernspurv, rødpanneirisk, einerkjernebiter, elbursmeis, ravinespettmeis og kurdistanhøne.

Referanser

Kilder

Eksterne lenker 
 

Fjell i Iran
Fjellkjeder i Asia
Løvehale

Løvehale eller hjerteurt er en art i leppeblomstfamilien.
Den kommer opprinnelig fra Sentral-Asia, men finnes nå over hele verden.
Den har blitt brukt som medisinsk urt.

Eksterne lenker 
 

Leppeblomstfamilien
Medisinplanter
Napoleon (andre betydninger)

Napoleon kan vise til:

De franske keiserne
Napoléon Bonaparte, Napoléon I av Frankrike
Napoleon II av Frankrike
Napoleon III av Frankrike

Napoleon D'umo, en amerikansk danser
Napoléon Joseph Charles Paul Bonaparte, nevøen til Napoleon Bonaparte
Napoleon (bok), en svensk bok
Napoleon Dynamite, en amerikansk filmkomedie
Kamerat Napoleon, en bok av George Orwell
Guccio Gucci

Guccio Gucci (født 26. mars 1881 i Firenze, død 2. januar 1953 i Milano)  var en italiensk forretningsmann, motedesigner og grunnleggeren av The House of Gucci. Han var sønn av en handelsmann fra Italias nordre produksjonsregion.

Grunnleggingen av Gucci 

Gucci var en håndverker som ble født i Firenze.

Gucci grunnla The House of Gucci i Firenze i 1906, og som en liten familieeid skinn og saleributikk. Han begynte å selge skinnvesker til ryttere i 1920-årene. Som ung mann, bygget han raskt et rykte for kvalitet, og ansatte de beste håndverkerne han kunne finne for å arbeide i atelieret hans. I 1938 utvidet han sin virksomhet til Roma. Snart var hans enkeltmannsforetak omgjort til en familiebedrift, da sønnene hans Aldo, Vasco, Ugo og Rodolfo begynte i selskapet.

I 1951 åpnet Gucci butikken sin i Milano, og to år senere utvidet selskapet seg til utlandet med åpningen av Manhattan butikken.

De siste åra hans bodde Gucci nær Rusper i West Sussex i England.

Referanser

Italienske forretningsfolk
Italienske moteskapere
Personer fra Firenze
Hans Homberger

Hans Homberger (født 31. oktober 1908, død 1986) var en sveitsisk roer som deltok i de olympiske leker 1936 i Berlin.

Homberger vant to olympiske medaljer i roing, en sølv- og en bronsemedalje under Sommer-OL 1936 i Berlin. Han var med på de sveitsiske firerne, både med og uten styrmann. Sammen med roerne Hermann Betschart, Alex Homberger, Karl Schmid og Rolf Spring som var styrmann vant han sølv i firer med styrmann bak Tyskland. Den sveitsiske fireren uten styrmann kom på tredjeplass bak Tyskland og Storbritannia. Det var de samme roerene som på fireren med styrmann

Homberger var også med på den sveitsiske åtteren som ble nummer fire bak USA, Italia og Tyskland.

OL-medaljer 
 1936  Berlin -  Sølv i roing, firer med styrmann  Sveits
 1936  Berlin -  Bronse i roing, firer uten styrmann  Sveits

Referanser

Eksterne lenker 
 

Sveitsiske roere
Medaljevinnere under Sommer-OL 1936
Deltakere for Sveits under Sommer-OL 1936
Roere under Sommer-OL 1936
Personer fra Schaffhausen
Olympiske medaljevinnere i roing
Togavsporingen i Meran 2010

Togavsporingen i Meran 2010 fant sted da et tog på vei mellom Latsch og Kastellbell i Syd-Tirol sporet av grunnet et jordskred. I ulykken omkom ni reisende, og 28 ytterligere ble alvorlig skadet.

Klokken 9.05 avsporet toget av type Stadler GTW, drevet av STA Südtiroler, etter å ha kjørt inn i et uforutsett jordskred. Jordskredet skal ha bli forårsaket enten ved at et vannanleggsrør skal ha sprukket, eller ved at en ventil ved et uhell skal ha åpnet seg. Toget var på vei mellom Mals og Meran på Vinschgau-banen i Syd-Tirol. Da toget ble funnet, var det dekket med gjørme fra jordskredet, slik at redningsmannskapet måtte hente frem spader og hakker for å finne passasjerene i toget. Togsettet hadde i tillegg satt seg fast i noen furuer, som hindret toget i å velte ned i elva nedenfor.

Uhellet var til sin tid det dødligste i Europa siden togkollisjonen i Halle den 15. februar 2010, og det dødligste i Italia siden Viareggio-avsporingen den 29. juni 2009.

Referanser

Eksterne lenker
 
 

Jernbaneulykker i 2010
2010 i Italia
Oslo Sporveisbetjenings Skytterlag

Oslo Sporveiers Skytterlag (OSSL) er en skytterklubb etablert januar 1921 som Kristiania Sporveisfunksjonerers Idrettsforening. Klubben har over 60 medlemmer, OSSL er tilknyttet Norges Skytterforbund og underlagt Oslo Skytterkrets, og har egne lokaler på Ryen i Oslo. Nåværende formann er Marius Eng Grønlund. I 2021 ble 100-årsjubileet markert i Oslo Rådhus.

Kjente utøvere 
 Erling Kongshaug, europamester i miniatyr 60 skudd liggende («englandsmatch») både individuelt og for lag.

Eksterne lenker 
 Klubbens hjemmesider

Trikken i Oslo
Bydel Østensjø
Idrettslag i Oslo
Skytesport i Norge
Idrettslag etablert i 1921
Lasarettmoen

Lasarettmoen (Ortslazarett Skoganvarre) ligger 2 km ovenfor Skoganvarre mot Karasjok. Området, som i dag er et frilufts-museum og en del av Fotefar mot nord, ligger på vestsiden av elva. 

Fra parkeringsplassen ved E6 følger man en sti før man går over en hengebro inn til lasarettet. Her kan du se ruinene etter et av de største lasaretter Wehrmacht hadde i Finnmark. Anlegget var ikke fullført da tyskerne trakk seg tilbake fra Finnmark høsten 1944. De satte da fyr på, og sprengte anlegget. Området ligger urørt slik det ble forlatt og ruinene etter brakkene, rester av senger, ovner, rør og bygningsdeler er fremdeles synlig. De tyske legene ved lasarettet behandlet sårede soldater, men også lokalbefolkningen fikk behandling ved lasarettet. Informasjonsskilt er plassert ved parkeringsplass ved E6. Guidede turer kan bestilles via RiddoDuottarMuseat. Inne på området kom ny skilting i 2018. Du finner også utstillingen «Spor etter krig» i Lakselv sentrum hvor RiddoDuottarMuseat Porsanger Museum holder hus.

Litteratur
 Petterson, Arvid (1997): Lidelse og lindring. Den 2. verdenskrig 1940 - 1945. Lasarettmoen i Skoganvarre i serien Fotefar mot nord. Finnmark fylkeskommune. ISBN 82-91552-16-9

Eksterne lenker 
 RiddoDuottarMuseat Skoganvarre 
 Fotefar mot Nord 

Byggverk i Porsanger
Museer i Troms og Finnmark
Friluftsmuseer i Norge
Finnmark 1944-45
Kulturminner i Norge fra andre verdenskrig
Kultur i Porsanger
Porsangers historie
Nanyue (Hengyang)

Nanyue (kinesisk: 南岳区, pinyin: Nányuè Qū) er et bydistrikt i byprefekturet Hengyang i provinsen  Hunan i Folkerepublikken Kina. Det har et areal på 179 km² og teller ca. 50.000 innbyggere (2004).

Eksterne lenker 
 Infoside

Distrikter i Hunan
Stephen «tWitch» Boss

Stephen Boss, mest kjent under artistnavnet «tWitch», (født 29. september 1982 i Montgomery i Alabama i USA, død 13. desember 2022 i Los Angeles) var en amerikansk DJ og hiphopdanser fra Montgomery i Alabama som kom på andreplass i den fjerde sesongen av So You Think You Can Dance. Navnet tWitch kan bety mye, mener han, men bruker som oftest dette; «to Win i trustingly choose humility».

Karrière

Danser på TV
Første gang tWitch var med på TV, var på Star Search, der han kom på andreplass, mens vinneren ble Super Cr3w-medlemmet «DoKnock». Han var også med i konkurransen The Wade Robson Project på MTV, der han kom på tredjeplass.

tWitch ble kjent i USA etter å ha kommet på andreplass i den fjerde sesongen av So You Think You Can Dance, der det stod mellom ham og hiphopdanseren Joshua Allen. Et nummer som han fremførte sammen med Katee Shean, «Mercy», koreografert av Mia Michaels ble Emmy-nominert i 2009. I 2010 ble tWitch plukket ut til en av de 12 «All-Stars» som skal danse med deltagerne i hiphop i So You Think You Can Dance.

The Ellen DeGeneres Show 
Fra 2014 til programmet opphørte i 2022, var tWitch med i The Ellen DeGeneres Show som DJ og medprogramleder til Ellen DeGeneres. tWitch var også sentral i gameshowet, Ellen's Game of Games.

Filmer
I 2007 var han danser i filmen Hairspray i scenen «You Can't Stop the Beat». Han har fått tildelt en ganske stor rolle i den nye dansefilmen Step Up 3D, som Jason, og rollen Taz, også en ganske stor rolle, i filmen Stomp the Yard 2: Homecoming, som kom høsten 2010.

Koreograf
tWitch har blant annet koreografert for koreanske artiser som Se7en, og har undervist på South County Classical Ballet i forskjellige dansestiler i nesten to år.

Dødsfall 
13. desember 2022 fikk Los Angeles Police Department melding fra kona til tWitch, Allison Holker, der hun meldte at han hadde forlatt huset under uvanlige omstendigheter. Politiet fikk senere melding om skudd fra skytevåpen ved et hotell Los Angeles. Her ble Stephen Boss funnet død med selvpåført skuddskade.

Referanser

Eksterne lenker 
 
 
 

So You Think You Can Dance-finalister
Personer drept med skytevåpen
Personer fra Montgomery
Liste over mottakere av Nobels fredspris

Liste over mottakere av Nobels fredspris er en oversikt over mottakere av Nobels fredspris fra etableringen av prisen i 1901 og frem til i dag.

Nobels fredspris deles ut hvert år av Den Norske Nobelkomite «til den person som har arbeidet mest eller best for brorskap mellom nasjoner, for avskaffing eller minsking av armeer samt for arbeid og fremming av fredskongresser». Fredsprisen er én av fem nobelpriser som ble etablert ut ifra Alfred Nobels testamente av 1895. Ifølge testamentet skal nobelprisene i kjemi, fysikk, litteratur og fysiologi/medisin utdeles av Nobelstiftelsen i Stockholm, mens fredsprisen deles ut av Den Norske Nobelkomite, som består av fem personer valgt av Stortinget.

Den første fredsprisen ble utdelt i 1901 til Frédéric Passy og Henri Dunant. Seremonien fant sted i Stortingssalen hvor stortingspresident Carl Berner først holdt en kort tale. Deretter annonserte Jørgen Løvland navnet på de to vinnerne. Ingen av prismottakerne var til stede.

Mottakeren får en medalje, et diplom og en pengepremie som varierer fra år til år. Den første prisen var på  svenske kroner, mens i 2008, da Martti Ahtisaari ble tildelt prisen, var premien på 10 millioner svenske kroner.

Fredsprisen deles ut hvert år den 10. desember; samme dato som Alfred Nobel døde. Utdelingen har i de senere år foregått under en seremoni i Oslo rådhus. Nobels fredspris anses for å være en av verdens mest prestisjetunge priser.

Liste

Noter

Referanser

Eksterne lenker 
 

 
Nobels fredspris
Guzhang

Guzhang (kinesisk: 古丈县; pinyin: Gǔzhàng Xiàn) er et fylke i det autonome prefektur Xiangxi i provinsen Hunan i Folkerepublikken Kina. 

Befolkningen var på  innbyggere i 1999.

Referanser

Eksterne lenker 
 Lokalregjeringens hjemmesider 

Guzhang
Jan Ero Olsen

Jan Ero Olsen (født 1. mai 1946) er en norsk musiker og låtskriver. Han er best kjent som «Ero» fra viseduoen Tobben & Ero, som han sammen med Torbjørn Willassen hadde sin storhetstid med på 70-tallet.

Diskografi

Tobben & Ero
Fordums frukter, friske frø (1972)
Gitter og stas (1973)
Ballade i bakgården (1974)
Tobben & Ero's 12 beste (1975)
Gi meg et hus (1976)
Bryllup i Kanaan (1976)
Tobben & Ero's 16 beste (1981)
En dans på nevroser (1985)
20 beste i Tobben & Eros verden (2000)
Singler
I Am Lookin' for a Way to Go/In the Evening of My Life (1970)
Vals i Valparaiso//Kärringen med staven (1970)
Vintervise/På kroen (1971)
Ett år er gått/Dagene (1972)
Lille Adam/En liten vise (1973)
I statens fengsler/Jeg går omkring (1973)

Deltar på
 Metronome: Vispråmen Storken 2 (1970)
 Fontana: Fanitullen og 11 andre go'låter (1972)
 Polydor: Vise og lyrikkfestivalen i Haugesund 1972 (1972)
 Phonogram: Åtte nye norske go'skiver (1972)
 Phonogram: Norsk musikk i norske ører (1973)
 Phonogram: Gratis plate, ikke for salg (1974)
 Fontana: Norsktopp Non-Stop (1974)
 Fontana: Norske toppartister II (1975)
 K.M. Myrland: Isbål (1976)
 Cornelis Vreeswijk: Narrgnistor och transkriptioner (1976)
 Philips: 16 norske stjerneartister (1976)
 Stig Nilsson: Brunost og sirop og brø (1977)
 Alf Robertson: Hundar & ungar och hembryggt äppelvin (1977)
 Philips: 16 norske visefavoritter (1977)
 Ann-Kristin Hedmark: Visa till dig (1978)
 Small Town Singers: Tankar under ett stjärnfall (1979)
 Cornelis Vreeswijk: Mannen som älskade träd (1985)
 Cornelis Vreeswijk: Från Narrgnistor och transkriptioner och Linnéas fina visor (1992)
 NorDisc: 40 norske ballader (1992)
 Karussell: Norske ballader – 19 norske klassikere (1994)
 Kjell Aronsson: Schatteringar (1994)
 K.M. Myrland: Vante folk – K.M. Myrlands beste (1997)
 Arcade: 18 ballader fra kjærlighetslandet (1997)
 Cornelis Vreeswijk: Skatter ur Cornelis fatabur (1998)
 Universal Music: Norske viseperler (2000)
 Universal Music: Våre beste vinterlåter (2003)
 NRK/Universal Music: Norsk Rocks Historie Vol. 5: Fra viserock til rock på norsk 1969-1977 (2004)
 Unidisc: Norsk musikk i 100 – Vol. 3: Beat og piggtråd (2005)
 Cornelis Vreeswijk: En fattig trubadur – Cornelis' 40 beste 1971–1987 (2007)
 McMusic: Norsk visesang i 50 år (2008)
 Tommy Körberg: Sjung tills du stupar (2012)
 Bukta Records: Tromsø BRENN! Tromsø Rock 1963–2013 (2013)
 ESS Engros: De beste sangene fra Nord-Norge (2013)
 Spinning Jennies: Istället för visor (2015)
 Kivi: Babyland (2017)

Referanser

Eksterne lenker 
 Artikkel om Tobben & Ero på Ballade.no
 Tobben & Ero på Last.fm

Tobben & Ero
Norske visesangere
Norske gitarister
Fødsler i 1946
John Andreassen

John Andreassen (født 1943) er en norsk TV-produsent som har stått bak en rekke produksjoner for NRK. Han ble landets første professor i flerkameraproduksjon, og har tidvis også undervist på Høgskolen i Lillehammer. Han var ansatt i NRK fra 1964 til 2013.

Andreassen startet karrieren som inspisient på Edderkoppen før han kom til NRK i 1964. Han har han vært produsent for en rekke av NRKs største produksjoner, deriblant Den store klassefesten, Kvitt eller dobbelt, LørDan og Lørdagsredaksjonen. Han har også bidratt på åpningen av Lillehammer-OL, Ski-VM 1997 i Trondheim, åpningsshowet på Gardermoen i 1998, Eurovision Song Contest (1986) og millenniumshowet på Rådhusplassen i Oslo.

I 2008 ble han tildelt Gullrutens fagpris. I 2013 ble han tildelt Kongens fortjenstmedalje for sin betydning innen utvikling av norsk fjernsyn og norsk fjernsynsunderholdning. Den europeiske kringkastingsunion beskrev ham i 1989 som en av Europas fremste TV-produsenter.

Referanser

Eksterne lenker 
 

Norske TV-produsenter
Kongens fortjenstmedalje i sølv
Personer fra Oslo
Vinnere av Gullrutens fagpris
Isolde Frölian

Isolde Frölian (født 8. april 1908, død 6. november 1957) var en tysk turner som deltok i de olympiske leker 1936 i Berlin.

Frölian ble olympisk mester i turn under Sommer-OL 1936 i Berlin. Hun var med på det tyske laget som vant lagkonkurransen for damer foran Tsjekkoslovakia og Ungarn. Det var åtte lag fra åtte nasjoner som deltok i lagkonkurransen for damer.

OL-medaljer 
 1936  Berlin -  Gull i turn, lagkonkurranse damer  Tyskland

Eksterne lenker 
 

Tyske turnere
Medaljevinnere under Sommer-OL 1936
Deltakere for Tyskland under Sommer-OL 1936
Gymnaster under Sommer-OL 1936
Olympiske mestere for Tyskland
Fødsler i 1909
Dødsfall i 1958
Olympiske medaljevinnere i gymnastikk